《自题画像》
宋代·蔡枢

平生陋质写难真，画史挥毫妙入神。
瘦似休文宁复健，寒如东野故应贫。
尘埃自笑双蓬鬓，泡影俄惊两幻身。
从此山林皆独往，定无勋业上麒麟。

作者简介：宋兴化军仙游人，字子历，一字子应。徽宗政和五年进士。任西京提举学司主管文字。御史常安民在党籍，人多疏之，独枢事以师礼。迁提举湖南学事，荐潭州教授张所。累官朝请大夫，年四十五致仕。